EELNÕU

28.07.2025

**Ravikindlustuse seaduse muutmise ja sellega seonduvalt teiste seaduste muutmise seadus (ultra-harvik-, ekstemporaalsed ja soodusravimid)**

**§ 1.** **Ravikindlustuse seaduse muutmine**

Ravikindlustuse seaduses tehakse järgmised muudatused:

**1)** paragrahvi 41 lõiked 3 ja 4 muudetakse ning sõnastatakse järgmiselt:

„(3) Tervisekassa ei võta üle ravimi müügi eest tasu maksmise kohustust järgmiste hinnaosade suhtes:

1) omaosaluse alusmäär ühe retsepti kohta;

2) jaemüügihinna osa, mis ületab piirhinda, hinnakokkuleppes sätestatud hinda või Euroopa Komisjoni ravimite ühishankes kujunenud hinda.

(4) Tervisekassa poolt ülevõetava tasu maksmise kohustuse alusel tasumisele kuuluv summa arvutatakse käesoleva seaduse § 44 lõigetes 2–5 nimetatud ravimite puhul vastavalt ravimite loetelus märgitud soodustuse protsendile piirhinna, hinnakokkuleppes märgitud hinna või Euroopa Komisjoni ravimite ühishankes kujunenud hinna ja omaosaluse alusmäära vahest.“;

**2)** paragrahvi 41 lõiked 5–61 tunnistatakse kehtetuks;

**3)** paragrahvi 41 lõige 8 muudetakse ja sõnastatakse järgmiselt:

„(8) Tervisekassa võib kindlustatud isiku või tema seadusliku esindaja kirjalikul taotlusel, mõjuvatel põhjustel, kooskõlas käesoleva paragrahvi lõike 3 punktiga 1 ja käesoleva seaduse § 43 lõikes 2 ning § 44 lõigetes 2 ja 3 sätestatud kriteeriume arvestades üle võtta kindlustatud isiku:

1) ambulatoorseks raviks ravimite loetelusse kantud või müügiloata ravimi või standardiseeritud ekstemporaalse ravimi jaemüügihinna osa, kui taotlusele on lisatud kindlustatud isikut raviva arsti kirjalik seisukoht;

2) raviks ultra-harvikravimi, mis on Eestis mitte rohkemat kui viit inimest miljonist mõjutava eluohtliku või raske kroonilise haiguse, mille korral ei ole tegu haiguse kitsama alarühmaga, diagnoosimiseks, ennetamiseks või raviks kasutatav ravim, jaemüügihinna osa, kui taotlusele on lisatud eksperdikomisjoni, kuhu kuuluvad kindlustatud isikut raviv arst ja vähemalt üks vastava haiguse ravi eriala arst, otsus.“;

**4)** paragrahvi 41 täiendatakse lõikega 9 järgmises sõnastuses:

„(9) Käesoleva paragrahvi lõike 8 punktis 2viidatud juhtudel ning lähtudes käesoleva seaduse § 45 lõikes 2 toodud tingimustest, sõlmib Tervisekassa müügiloaga ultra-harvikravimite korral ravimitootja või väljastatud ravimi müügiluba omava isikuga hinnakokkuleppe jaemüügi hinna osaliseks ülevõtmiseks, kui see on vajalik tagamaks vastavust ravikindlustuse rahalistele vahenditele.“;

**5)** paragrahvi 43 lõiget 6 täiendatakse punktiga 41 järgmises sõnastuses:

 „41) ravimi määramisel soost, vanusest või meditsiinilisest eripärast tingitud vajaduse arvestamine;”;

**6)** paragrahvi 44 tekst muudetakse ja sõnastatakse järgmiselt:

„(1) Ravimid võib kanda ravimite loetellu soodustuse protsendiga 50, 75 ja 100.

(2) Ravimi ravimite loetellu kandmisel soodustuse protsendiga 100 või 75 lähtutakse ravimikomisjoni arvamusest või ravimite loetellu kantud sama toimeaine ja manustamisviisiga ravimi soodusmäärast ja järgmistest kriteeriumidest:

1) haiguse raskus ja eluohtlikkus;

2) haiguse epideemilise leviku võimalikkus;

3) haigusega kaasneva valu vaigistamise vajadus ja teised humaansed kaalutlused;

4) vastavus ravikindlustuse rahalistele vahenditele, sealhulgas käesoleva seaduse § 25 lõikes 3 sätestatud põhimõttele;

5) patsiendi omaosaluse suurus ja selle mõju ravi kättesaadavusele;

6) kroonilise haiguse, mis oluliselt halvendab elukvaliteeti, ravimise või kergendamise tagamine.

(3) Ravimi ravimite loetellu kandmisel soodustuse protsendiga 50 lähtutakse ravimikomisjoni arvamusest või ravimite loetellu kantud sama toimeaine ja manustamisviisiga ravimi soodusmäärast ja järgmistest kriteeriumidest:

1) ravim ei vasta ravimite loetellu kandmisel käesoleva paragrahvi lõikes 2 toodud kriteeriumitele;

2) haigus on ravitav teiste, odavamate raviviisidega, mis ei ole seotud oluliselt suuremate riskidega ega halvenda muul viisil oluliselt kindlustatud isiku olukorda.

(4) 4- kuni 16-aastaste laste ja isikute, kellele on määratud riikliku pensionikindlustuse seaduse alusel töövõimetus- või vanaduspension või kellel on tuvastatud töövõimetoetuse seaduse alusel osaline või puuduv töövõime, ning vähemalt 63-aastaste kindlustatud isikute puhul kohaldatakse ravimite loetellu soodustuse protsendiga 75 kantud ravimite väljastamisel soodustuse protsenti 90.

(5) Ravimite loetellu kantud ravimitele rakendatakse alla 4-aastaste laste puhul soodustuse protsenti 100.“.

**§ 2. Puuetega inimeste sotsiaaltoetuste seaduse muutmise ja sellega seonduvalt teiste seaduste muutmise seaduse muutmine**

Puuetega inimeste sotsiaaltoetuste seaduse muutmise ja sellega seonduvalt teiste seaduste muutmise seaduse (RT I, 12.06.2025, 1) § 3 punktis 1 asendatakse tekstiosa “lõike 2 teises lauses” tekstiosaga “lõikes 4”.

**§ 3. Ravimiseaduse muutmine**

Ravimiseaduses tehakse järgmised muudatused:

**1)** paragrahvi 4 täiendatakse lõikega 4 järgmises sõnastuses:

„(4) Standardiseeritud ekstemporaalne ravimon ravimiregistrisse kantud, kodeeritud ja standardiseeritud koostise kirjeldusega ekstemporaalne ravim.“;

**2)** paragrahvi 15 lõike 3 punkti 2 täiendatakse pärast tekstosa „kohta” tekstiosaga „ning ekstemporaalse või seeriaviisiliselt valmistatud ravimi proportsionaalse juurdehindluse piirmäär ei tohi olla suurem kui 6,40 eurot retsepti kohta“;

**3)** paragrahvi 44 lõike 1 punkti 51 täiendatakse pärast tekstiosa „seaduse“ tekstiosaga „§ 42 lõike 4“;

**4)** paragrahvi 79 lõike 2 punkti 1 täiendatakse pärast tekstiosa „ravimeid“ tekstiosaga „, standardiseeritud ekstemporaalseid ravimeid“;

**5)** paragrahvi 79 lõiget 3 täiendatakse pärast tekstiosa „ müügiloaga ravimite“ tekstiosaga „, standardiseeritud ekstemporaalsete ravimite“;

**6)** paragrahvi 80 lõike 3 teist lauset täiendatakse pärast tekstiosa „ väljaandmist“ tekstiosaga „, ekstemporaalsele ravimile standardiseerimisel“.

**§ 4. Seaduse jõustumine**

Käesolev seadus jõustub 2026. aasta 1. jaanuaril.

Lauri Hussar

Riigikogu esimees

Tallinn, ”.…” …………….. 2025. a

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus …………… 2025. a

(allkirjastatud digitaalselt)